The National

The National – amerikiečių roko grupė iš Sinsinačio, susiformavusi 1999 m. Debiutinis grupės albumas „The National“ išleistas 2001 m. spalį. 2024 m. duomenimis, grupė yra išleidusi dešimt studijinių albumų, iš kurių naujausiasis, „Laugh Track“, išleistas 2023 m. rugsėjį.

 Grupės nariai  
 Matt Berninger – vokalas 
 Aaron Dessner – gitara, bosinė gitara, pianinas, klavišiniai, lūpinė armonikėlė, mandola, pritariamasis vokalas 
 Bryan Devendorf – būgnai, perkusija, pritariamasis vokalas 
 Scott Devendorf – bosinė gitara, gitara, pritariamasis vokalas 
 Bryce Dessner – gitara, klavišiniai, pianinas, pritariamasis vokalas 

 Biografija 
Vidurinės mokyklos grupėje Matt Berninger grojo trimitu, vėliau studijavo koledže grafinį dizainą, o ten susipažino su Scott Devendorff, Mike Brewer, Casey Reas ir Jeff Salem.www.washingtonpost.com Getting Closer to the Truth With the National Penkiukė įkūrė penkerius metus gyvavusią lo-fi garage grupę „Nancy“ ir išleido albumą „Ruther 3429“. Po to Berninger, Devendorf, Reas ir Salem persikraustė į Niujorką. 

Čia pusės narių keliai išsiskyrė: prie Berninger ir Scott Devendorff prisijungė pastarojo dvynys brolis Bryan bei dar viena dvynių pora – Aaron ir Bryce Dessneriai. Taip 1999 metais prasidėjo „The National“ istorija, kuri laikoma viena svarbiausių šiuolaikinių indie roko grupių.www.telegraph.co.uk How National went from nowhere to band of the year Jos dainų tekstai, kuriuos rašo vokalistas Matt Berninger, apibūdinami kaip „niūrūs, melancholiški ir sunkiai suprantami“.thescenestar.typepad.com Interview: Matt Berninger of The National   

Debiutinis grupės albumas „The National“ pasirodė 2001 m.nodepression.com ALBUM REVIEW: The National - Self-Titled Nuo tada grupė maždaug kas dvejus metus išleidžia po naują. 6-asis amerikiečių albumas „Trouble Will Find Me“ pasirodė 2013 m. gegužės 20 d.www.albumoftheyear.org The National - Trouble Will Find Me Jis tapo aukščiausiai iki šiol topuose pasiekusiu grupės albumu (3-oji vieta ir JAV, ir Jungtinėje Karalystėje) ir buvo nominuotas „Grammy“ kaip Geriausias alternatyvios muzikos albumas.www.highbrowmagazine.com Strength in Independence: The Strokes and The National 

 Diskografija 
 Studijiniai albumai 
 The National (2001)
 Sad Songs for Dirty Lovers (2003)
 Alligator (2005)
 Boxer (2007)
 High Violet (2010)
 Trouble Will Find Me (2013)
 Sleep Well Beast (2017)
 I Am Easy to Find (2019)
 First Two Pages of Frankenstein (2023)
 Laugh Track (2023)

 EP 
 Cherry Tree (2004)
 The Virginia EP (2008)

 Filmai 
 A Skin, a Night, Vincent Moon filmas (Beggars Banquet, 2008)
 Mistaken for Strangers, Tom Berninger filmas (2013)

 Šaltiniai 

 Nuorodos 


Kategorija:JAV roko atlikėjai
Kategorija:Indie rock atlikėjai